รัฐบาลไทย-ข่าวทำเนียบรัฐบาล-"กล้วยแห่งความยั่งยืนของชีวิตประชาชนคนนครพนม" พ่อเมืองนครพนม ขยายผลการยกระดับ “กล้วย” สู่ความยั่งยืน นำภาคีเครือข่ายลงพื้นที่ “แปลงปลูกกล้วย” พร้อมแลกเปลี่ยนแนวคิด
วันจันทร์ที่ 29 มกราคม 2567
29/01/2567
"กล้วยแห่งความยั่งยืนของชีวิตประชาชนคนนครพนม" พ่อเมืองนครพนม ขยายผลการยกระดับ “กล้วย” สู่ความยั่งยืน นําภาคีเครือข่ายลงพื้นที่ “แปลงปลูกกล้วย” พร้อมแลกเปลี่ยนแนวคิด
พ่อเมืองนครพนม ขยายผลการยกระดับ “กล้วย” สู่ความยั่งยืน นําภาคีเครือข่ายลงพื้นที่ “แปลงปลูกกล้วย” พร้อมแลกเปลี่ยนแนวคิด ”ตลาดนํา นวัตกรรมเสริม เพิ่มรายได้“ เพื่อความเข้มแข็งของเศรษฐกิจฐานราก พี่น้องประชาชนมีคุณภาพชีวิตที่ดีอย่างยั่งยืน
วันนี้ (29 ม.ค. 67) นายวันชัย จันทร์พร ผู้ว่าราชการจังหวัดนครพนม เปิดเผยถึงการขยายผลยกระดับ “กล้วย” สู่ความยั่งยืน ให้แก่ครัวเรือนสมาชิก โคก หนอง นา ผู้ประกอบการ OTOP และกลุ่มเกษตรกรในพื้นที่ โดยมีตน พร้อมด้วยนางสงวน จันทร์พร ประธานแม่บ้านมหาดไทยจังหวัดนครพนม สภาเกษตรกรจังหวัดนครพนม และเจ้าหน้าที่สํานักงานพัฒนาชุมชนจังหวัดนครพนม ร่วมกันลงพื้นที่ประเมินศักยภาพและความเหมาะสม เก็บข้อมูลการปลูกกล้วยตานีของกลุ่มเกษตรกรผู้ปลูกกล้วยแปลงปลูกกล้วยตานี เพื่อการสนับสนุนการใช้ประโยชน์ห่วงโซ่การปลูกกล้วยตานี "ตั้งแต่ต้นทาง กลางทาง ปลายทาง"โดยมีประเด็นในการแลกเปลี่ยนและนําเสนอข้อมูลสนับสนุนการขับเคลื่อนตามแนวคิด ตลาดนํา นวัตกรรมเสริม เพิ่มรายได้ (ความต้องการซื้อ และความต้องการขาย) ณ แปลงปลูกกล้วยตานีในพื้นที่บ้านโพนก่อ ตําบลรามราช อําเภอท่าอุเทน จังหวัดนครพนม
นายวันชัย จันทร์พร ผู้ว่าราชการจังหวัดนครพนม กล่าวว่า กระทรวงมหาดไทยภายใต้การนําของนายอนุทิน ชาญวีรกูล รองนายกรัฐมนตรีและรัฐมนตรีว่าการกระทรวงมหาดไทย ได้มี 10 นโยบายเน้นหนัก เพื่อให้กระทรวงมหาดไทยเป็นกลไกหลักของการทําหน้าที่ "บําบัดทุกข์ บํารุงสุข ทําให้ประชาชนมีความอุดมสมบูรณ์พูนสุขโดยถ้วนหน้า" โดยเฉพาะอย่างยิ่งนโยบายเน้นหนักข้อที่ 1 "การส่งเสริมการพัฒนาคุณภาพชีวิตและการสร้างรายได้โดยการน้อมนําหลักปรัชญาของเศรษฐกิจพอเพียง" และข้อที่ 8 คือ "การส่งเสริมเศรษฐกิจฐานราก การผลิต การตลาด และการจัดจําหน่ายผลิตภัณฑ์ชุมชนและสินค้าภูมิปัญญาไทย” โดยอาศัยกลไกในระดับพื้นที่ของกระทรวงมหาดไทยทั้งในท้องที่และท้องถิ่น รวมไปถึงแนวทางการขับเคลื่อนงานของนายสุทธิพงษ์ จุลเจริญ ปลัดกระทรวงมหาดไทย ที่เน้นย้ําให้คนมหาดไทยในทุกพื้นที่ได้ลุกขึ้นมาเป็นผู้นําในการเสริมสร้างสิ่งที่เรียกว่า “ความยั่งยืน” ตามที่ได้มีการประกาศเจตนารมณ์ร่วมกันของผู้ว่าราชการจังหวัดทั่วประเทศ 76 จังหวัด 76 คํามั่นสัญญา เพื่อการพัฒนาที่ยั่งยืน ตามเป้าหมายการพัฒนาที่ยั่งยืน (Sustainable Development Goals: SDGs) ของสหประชาชาติ ซึ่งประเทศไทยมีผู้นําในทุกอณูของพื้นที่ 76 จังหวัดทั่วประเทศ ที่เป็นกลไกมหาดไทย และเป็นกลไกหลักที่สําคัญในการพัฒนาและแก้ไขปัญหาในระดับพื้นที่ การสร้างความร่วมมืออย่างเป็นรูปธรรมกับภาคีเครือข่าย เกิดเป็นพลังในการขับเคลื่อนการพัฒนา และตอบโจทย์ตามความต้องการของพื้นที่ โดยมีเป้าหมายที่สําคัญ คือ ส่งเสริมเศรษฐกิจฐานราก ควบคู่กับการอนุรักษ์สิ่งแวดล้อม ทําให้ประชาชนมีความกินดีอยู่ดี มีความอุดมสมบูรณ์พูนสุข ยกระดับคุณภาพชีวิตความเป็นอยู่ให้กับประชาชนในทุกพื้นที่ของประเทศอย่างเป็นรูปธรรมและยั่งยืน
“จึงเป็นที่มาซึ่งตนและคณะได้ร่วมลงพื้นที่ พร้อมทั้งได้มีการแลกเปลี่ยนและนําเสนอข้อมูลสนับสนุนการขับเคลื่อนตามแนวคิด ตลาดนํา นวัตกรรมเสริม เพิ่มรายได้ (ความต้องการซื้อ และความต้องการขาย) อาทิ 1) การปลูกกล้วยของเกษตรกรส่วนใหญ่ ควรเน้นพื้นที่ที่ใกล้แหล่งน้ําและมีแหล่งน้ํา เช่น สระน้ํา บ่อขุด ที่สามารถนําน้ํามารดต้นกล้วยได้อย่างเพียงพอ 2) ปริมาณการปลูกที่เกษตรกรสามารถดูแลรักษาได้ไม่เกิน 1 ไร่/ครัวเรือน เฉลี่ยไร่ละ 250 หน่อ เว้นแต่ผู้ที่มีความพร้อมจริง ๆ สามารถเพิ่มพื้นที่ได้เกิน 1 ไร่ โดยการรวมกลุ่มกันเพื่อทําแปลงใหญ่หรือรวมตัวเป็นวิสาหกิจชุมชน 3) การรีดใบตองกล้วย และเทคนิคการรีดใบตอง ที่ต้องอาศัยความเชี่ยวชาญ ความชํานาญ รวมถึงปริมาณและมาตรฐานที่ต้องการของร้านกะละแม ร้านหมูยอ ร้านแหนม รวมถึงกิจการต่อเนื่องในการใช้ผลิตภัณฑ์จากกล้วยตานี 4) เพิ่มประสิทธิภาพการปลูกและมาตรฐานใบตองรีด และแนวทางการส่งเสริมการใช้นวัตกรรมและเทคโนโลยีที่เหมาะสม (เตารีดใบตอง เครื่องปั๊มใบตอง) และ 5) ช่องทางการจัดจําหน่ายเพื่อเชื่อมโยงเครือข่าย (กลุ่มผู้ปลูกกล้วยตานีใช้ใบ กลุ่มผู้รีดใบตอง กลุ่มร้านค้าจําหน่ายกะละแม) การแปรรูปเป็นบรรจุภัณฑ์ในธุรกิจหมูยอ ธุรกิจแหนม การห่อข้าวต้มมัด การทําพานบายศรี ขันหมากเบ็ง เศียรพญานาค เพื่อบูชาองค์พระธาตุพนม และพระธาตุสําคัญประจําวันเกิด ทั้ง 8 พระธาตุในจังหวัดนครพนม รวมถึงการทําพานบายศรีบูชาพญาศรีสัตตนาคราช ให้นักท่องเที่ยวที่มาเยือนจังหวัดนครพนมที่มีแนวโน้มเพิ่มขึ้นทุกปีได้สักการะบูชา”นายวันชัยกล่าว
นายวันชัย จันทร์พร ผู้ว่าราชการจังหวัดนครพนม กล่าวต่ออีกว่า การร่วมลงพื้นที่ของตนและคณะในครั้งนี้ สืบเนื่องจากที่จังหวัดนครพนมได้มีการจัดประชุมเครือข่ายบูรณาการห่วงโซ่การผลิตกล้วย จาก “ใบตองกล้วยธรรมดา สู่มูลค่าเพิ่มทางเศรษฐกิจ” ในการสร้างรายได้ครัวเรือน โคก หนอง นา ผู้ประกอบการ OTOP และกลุ่มเกษตรกร เพื่อให้เกิดการแลกเปลี่ยนและนําเสนอข้อมูลสนับสนุนการขับเคลื่อนตามแนวคิดการตลาด โดยนํานวัตกรรมมาหนุนเสริม ก่อให้เกิดการเพิ่มรายได้ให้กับพี่น้องเกษตรกรในจังหวัดนครพนม ซึ่งมี ดร.คมศักดิ์ หารไชย อาจารย์ประจําคณะวิศวกรรมศาสตร์ มหาวิทยาลัยนครพนม เป็นผู้นําภาคีเครือข่ายภาควิชาการ ที่ได้ทําการนําเสนอฐานข้อมูลโคก หนอง นา โมเดล และพื้นที่การทําเกษตรอื่น ๆ เพื่อสร้างโอกาสการส่งเสริมการปลูกกล้วย โดยผลจากการประชุมในครั้งนั้น ทําให้จังหวัดนครพนมได้มีการบูรณาการส่วนราชการ และภาคีเครือข่ายทุกภาคส่วน มาจัดทําแผนการขับเคลื่อนบูรณาการห่วงโซ่การผลิตกล้วย “จากใบตองกล้วยธรรมดา สู่มูลค่าเพิ่มทางเศรษฐกิจ” โดยนําร่องการปลูกกล้วยในหมู่บ้านเศรษฐกิจพอเพียงต้นแบบ และครัวเรือนโคก หนอง นา รวมถึงกลุ่มเกษตรกรแปลงใหญ่ที่สนใจและมีความสมัครใจเข้าร่วมโครงการฯ
นายวันชัย จันทร์พร ผู้ว่าราชการจังหวัดนครพนม กล่าวเพิ่มเติมว่า สําหรับการลงพื้นที่ของตนและภาคีเครือข่ายในครั้งนี้ นอกจาการหารือถึงการขับเคลื่อนเกี่ยวกับการยกระดับกล้วยในพื้นที่แล้ว ตนยังมีข้อสั่งการเพิ่มเติม ดังนี้ 1) จัดทําแผนการขับเคลื่อนบูรณาการของหน่วยงานที่เกี่ยวข้อง เพื่อก่อให้เกิดห่วงโซ่การผลิตกล้วย “จากใบตองกล้วยธรรมดา สู่มูลค่าเพิ่มทางเศรษฐกิจ” ตั้งแต่การปลูกกล้วย/การดูแลรักษา/โรคภัยต่าง ๆ และการจําหน่ายสู่กลุ่มธุรกิจที่เกี่ยวเนื่องที่ใช้ประโยชน์จากส่วนต่าง ๆ ของกล้วยตานี 2) พิจารณากลุ่มเป้าหมายนําร่องใน 2 ลักษณะ คือ ในครัวเรือนของหมู่บ้านเศรษฐกิจพอเพียงต้นแบบของกรมการพัฒนาชุมชน เชื่อมโยงหมู่บ้านต้นเงินของมหาวิทยาลัยนครพนมที่ได้ทําวิจัยไว้แล้ว และพิจารณาปลูกในพื้นที่โคก หนอง นา โมเดล ที่มีศักยภาพและความพร้อมในทุกพื้นที่ 3) จัดหาแหล่งงบประมาณมาสนับสนุนการดําเนินโครงการ เช่น งบพัฒนาจังหวัด การระดมทุนจากกองทุนชุมชน เช่น กองทุนหมู่บ้านฯ กองทุนพัฒนาบทบาทสตรี กลุ่มออมทรัพย์เพื่อการผลิตฯ การจัดพิธีทอดผ้าป่า เป็นต้น รวมถึงองค์กรการกุศลของจังหวัด เช่น มูลนิธิศรีโครตบูร และส่วนราชการที่มีงบประมาณมาร่วมเป็นภาคีเครือข่าย และ 4) ให้สํานักงานพัฒนาชุมชนจังหวัดนครพนมร่วมกับสภาเกษตรจังหวัดนครพนม และหน่วยงานของกระทรวงเกษตรและสหกรณ์ ร่วมกันจัดทําแนวทาง/แผนงาน/โครงการ ให้พร้อมสําหรับเตรียมการขับเคลื่อนโครงการฯ
“ขอให้พวกเราชาวมหาดไทย ผู้นําท้องถิ่นท้องที่ของจังหวัดนครพนมและพื้นที่อื่น ๆ ได้ร่วมแรงร่วมใจกันในการเป็น “ราชสีห์ผู้บําบัดทุกข์ บํารุงสุขให้กับพี่น้องประชาชน” ด้วยการน้อมนําพระโอวาทขององค์ปฐมเสนาบดีกระทรวงมหาดไทย คือ สมเด็จฯ กรมพระยาดํารงราชานุภาพ ที่ทรงประทานไว้ว่า “ทํางานจนร้องเท้าสึกก่อนกางเกงขาด” อันหมายความว่า ต้องหมั่นลงพื้นที่ไปเยี่ยมเยียน ไปสอบถาม ไปพูดคุย ไปติดตามถามไถ่ ไปใช้ชีวิตร่วมกับพี่น้องประชาชนในพื้นที่ ไม่ใช่นั่งทํางานอยู่บนออฟฟิศเพียงอย่างเดียวจนกางเกงขาด เพราะงานของชาวมหาดไทยส่วนใหญ่ คือ การทํางานคลุกคลีตีโมงกับพี่น้องประชาชนในพื้นที่ ลงไปค้นหาปัญหาในหมู่บ้าน ตําบล อําเภอ ไม่ใช่นั่งทํางานบนสํานักงานเพื่อรอรับรายงานปัญหา และการลงพื้นที่นั้นก็ขอให้น้อมนําหลักทรงงานของพระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร มาใช้ในการปฏิบัติงาน ด้วยการทําให้ทุกภาคส่วนได้ร่วมพูดคุยปรึกษาหารือ ร่วมคิด ร่วมทํา และร่วมรับประโยชน์ อย่างสม่ําเสมอ ต่อเนื่อง เพื่อทําให้จังหวัดนครพนมเป็นพื้นที่แห่งความยั่งยืน เกิดการสร้างงาน สร้างอาชีพ สร้างรายได้ ประสบผลสําเร็จเป็นรูปธรรม อันจะทําให้เกิดการส่งเสริมเศรษฐกิจภาพรวม ส่งผลให้พี่น้องประชาชนชาวนครพนมได้มีคุณภาพชีวิตที่ดีและมีความสุขอย่างยั่งยืน” นายวันชัย กล่าว
#WorldSoilDay #วันดินโลก #UN #FAO #GlobalSoilPartnership #MOI
#กระทรวงมหาดไทย #บําบัดทุกข์บํารุงสุข #SoilandWaterasourceoflife
#SustainableSoilandWaterforbetterlife #ดินดีน้ําดีชีวีมีสุขอย่างยั่งยืน #SDGsforAll #ChangeforGood